ddrg/super_eurlex huggingface dataset:
(16)

A pontos és aktuális adatokhoz való hozzáférés nélkülözhetetlen az EU egészére kiterjedő valós idejű forgalmi információs szolgáltatások nyújtásához. A vonatkozó adatokat a közúti hatóságok, a közútkezelők, a járműfedélzeti adatok birtokosai, az elektromos és egyéb töltéssel kapcsolatos érdekelt felek, az útdíj-üzemeltetők és a valós idejű forgalmi információs szolgáltatók gyűjtik és tárolják. Ezen adatok ilyen szolgáltatások nyújtását szolgáló cseréjének és további felhasználásának megkönnyítése érdekében a közúti hatóságoknak, a közútkezelőknek, a járműfedélzeti adatok birtokosainak, az elektromos és egyéb töltéssel kapcsolatos érdekelt feleknek, az útdíj-üzemeltetőknek és a valós idejű forgalmi információs szolgáltatóknak egy nemzeti vagy közös hozzáférési ponton keresztül kereshetővé és hozzáférhetővé kell tenniük az adatokat, a hozzájuk kapcsolódó metaadatokat és az adatok minőségére vonatkozó információkat a többi közúti hatóság, közútkezelő, elektromos és egyéb töltéssel kapcsolatos érdekelt fél, útdíj-üzemeltető és valós idejű forgalmi információs szolgáltató, valamint digitálistérkép-készítő részére. A hozzáférési pontot az adatok típusától függően adattár, adatnyilvántartás, internetes portál vagy egyéb hasonló formában is létre lehet hozni. A nemzeti vagy közös hozzáférési pontok olyan más helyekre is irányíthatnak, ahol az adatok hozzáférhetőek, anélkül, hogy magukat az adatokat tárolnák. A tagállamoknak át kell szervezniük a meglévő nyilvános vagy magán hozzáférési pontokat egyetlen pontba, lehetővé téve az ezen előírások hatálya alá tartozó releváns és rendelkezésre álló adatok minden típusához való hozzáférést. A tagállamok továbbra is használhatják az (EU) 2015/962 felhatalmazáson alapuló rendelet alapján létrehozott hozzáférési pontokat, emellett szabadon dönthetnek úgy, hogy a 2010/40/EU irányelv alapján elfogadott egyéb felhatalmazáson alapuló jogi aktusoknak megfelelően létrehozott hozzáférési pontokat használják az e rendelet hatálya alá tartozó adatok hozzáférési pontjaként is.
(3)

A felülvizsgálat tárgyát képező termék: az Indiában feladott, akár Indiából származóként, akár nem ilyenként bejelentett, jelenleg az ex 7019 63 00, ex 7019 64 00, ex 7019 65 00, ex 7019 66 00 és ex 7019 69 90 KN-kódok (TARIC-kódok: 7019630014, 7019640014, 7019650014, 7019660014 és 7019699014) alá tartozó, hosszában és szélességében is több mint 1,8 mm szemnagyságú, 35 g/m2-nél nagyobb fajlagos tömegű, üvegrostból készült hálószövetek (kivéve az üvegszál korongokat). A megadott KN- és TARIC-kódok csak tájékoztató jellegűek.
(49)

A vizsgált termék gyártásához szükséges legfontosabb nyersanyagot előállító acélágazatban továbbra is komoly mértékű a kínai kormány tulajdonosi szerepe. A legnagyobb acélgyártók közül számos állami tulajdonban van. Például a Baosteel, a mintában szereplő exportáló gyártók egyike a kínai állam tulajdonában álló nagyvállalat, amely acélgyártással foglalkozik a közelmúltban konszolidált China Baowu Steel Group Co. Ltd. (előzőleg Baosteel Group and Wuhan Iron & Steel) részeként, amely végső soron 100 %-ban a központi SASAC tulajdonában van (14). A Baowu jelenleg egy másik nagy állami tulajdonú vállalat, a Shanxi Taiyuan Iron & Steel Co. Ltd. (a továbbiakban: Tisco) részvényeinek 62,7 %-át is birtokolja, aminek következtében irányító részvényese a központi SASAC, tekintettel arra, hogy Shanxi tartomány SASAC-ja a TISCO-ban fennálló 51 %-os részesedését 2020 augusztusában ingyenesen átruházta a Baowura (15). Miközben az állami és a magántulajdonú vállalatok száma a becslések szerint közel azonos, a világ tíz legnagyobb acélgyártója között található öt kínai gyártóból négy van állami tulajdonban (16). Ugyanakkor míg 2016-ban a tíz legnagyobb gyártó az ágazat teljes kibocsátásának csak mintegy 36 %-át adta, a kínai kormány ugyanebben az évben célul tűzte ki, hogy 2025-re mintegy tíz nagyvállalatnál összpontosítsa az acéltermelés 60–70 %-át. (17) Ezt a szándékát a kínai kormány 2019 áprilisában, az acélipar konszolidációjára vonatkozó iránymutatás közzétételének bejelentésekor ismét kinyilvánította. (18) A konszolidáció keretében kényszerű összefonódásokra kerülhet sor a jövedelmező magánvállalatok és a gyengén teljesítő állami tulajdonú vállalatok között. (19)
a)

A tagállamoknak az uniós piacon forgalomba hozott élelmiszerekre vonatkozó ellenőrzési tervben a következő minimális ellenőrzési gyakoriságokat kell betartaniuk: Az ellenőrzés gyakorisága Feldolgozatlan szarvasmarhahús (beleértve az élelmezési célra alkalmas belsőségeket is) Az összes levágott állat legalább 0,02 %-a Feldolgozatlan juh- és kecskehús (beleértve az élelmezési célra alkalmas belsőségeket is) Az összes levágott állat legalább 0,004 %-a Feldolgozatlan sertéshús (beleértve az élelmezési célra alkalmas belsőségeket is) Az összes levágott állat legalább 0,003 %-a Feldolgozatlan lóhús (beleértve az élelmezési célra alkalmas belsőségeket is) Minden tagállam a termelési szint és a megállapított problémák figyelembevételével határozza meg a minták számát. Feldolgozatlan baromfihús (beleértve az élelmezési célra alkalmas belsőségeket is) Minden figyelembe vett baromfikategóriára (brojler csirke, tojásrakást befejezett tyúk, pulyka, egyéb baromfi) 3 000 tonnányi éves termelésre legalább 1 minta (válogatott tömeg) Egyéb szárazföldi haszonállatokból származó feldolgozatlan hús (*1) (beleértve az élelmezési célra alkalmas belsőséget is) Minden tagállam a termelési szint és a megállapított problémák figyelembevételével határozza meg a minták számát. Nyers szarvasmarhatej Az éves tejtermelés 110 000 tonnájára vonatkozóan legalább 1 minta Nyers juh- és kecsketej Minden tagállam a termelési szint és a megállapított problémák figyelembevételével határozza meg a minták számát. Friss tyúktojás és más tojás Az éves tojástermelés 3 700 tonnájára vonatkozóan legalább 1 minta Méz 1 300 tonna éves termelésre vonatkozóan legalább 1 minta Feldolgozatlan halászati termékek (*2) (a rákfélék kivételével) Az éves akvakultúra-termelés minden 700 tonnájára vonatkozóan legalább 1 minta az első 60 000 tonna termelés tekintetében, majd minden további 2 000 tonnára 1 minta A vadon élő kifogott halászati termékek esetében minden tagállam a termelési szint és a megállapított problémák figyelembevételével határozza meg a minták számát. Rákfélék és kagylók Minden tagállam a termelési szint és a megállapított problémák figyelembevételével határozza meg a minták számát. Állati vagy tengeri szervezetekből származó zsírok és olajok Minden tagállam a termelési szint és a megállapított problémák figyelembevételével határozza meg a minták számát. Állati eredetű feldolgozott termékek (*3) Minden tagállam a termelési szint és a megállapított problémák figyelembevételével határozza meg a minták számát.
1. cikk

(1) A Bizottság az (EU) 2016/1036 rendelet 14. cikkének (5a) bekezdése alapján utasítja a vámhatóságokat, hogy tegyék meg a szükséges lépéseket a jelenleg az ex 8708 70 10 és ex 8708 70 50 KN-kód (TARIC-kódok: 8708701015, 8708701050, 8708705015 és 8708705050) alá tartozó és Marokkóból származó egyes, a 8701–8705 vámtarifaszám alá tartozó gépjárművek alumíniumkerekei – tartozékaikkal is, abronccsal felszerelve is – behozatalának nyilvántartásba vétele érdekében.
(45)

A Tata Metaliks Limited utalt arra is, hogy a Bizottság elutasította az eljárás megindításával kapcsolatos észrevételeit, mivel azok az eljárás megindításáról szóló értesítésben meghatározott határidő után érkeztek be (lásd a (28) preambulumbekezdést). Álláspontja szerint a határidő csak azután lenne alkalmazható, hogy a kérelmezők megkapták az eljárás megindításáról szóló értesítésben meghatározott felülvizsgálati időszakra vonatkozó, módosított adatokat. A Tata Metaliks Limited azzal is érvelt, hogy a „természetes igazságosság megszilárdult alapelve” és „minden joghatóságban állandó jogi álláspont”, hogy a jogi kérdésekre vonatkozó beadványok határidőn túl is előterjeszthetők.
(5)

A jelenleg hatályos dömpingellenes vámok vámtétele 0 % (az Electrosteel Castings Ltd esetében), 3 % (a Jindal Saw Limited esetében), valamint 14,1 % („minden más vállalat” esetében). A jelenleg hatályos kiegyenlítő vámok vámtétele 6 % (a Jindal Saw Limited esetében) és 9 % (az Electrosteel Castings Ltd és „minden más vállalat” esetében).
(15)

Az előre be nem jelentett látogatásokat – a céljuktól függően – úgy kell lefolytatni, hogy azokról az érintett tagállam csak röviddel az értékelést megelőzően értesüljön, vagy egyáltalán ne kapjon értesítést, továbbá azoknak kockázatelemzésekre vagy adott esetben más releváns alapokra kell épülniük. Lehetővé kell tenni előre be nem jelentett látogatások szervezését a schengeni vívmányok belső határokon történő alkalmazásának, továbbá az olyan felmerülő vagy rendszerszintű problémáknak az értékelése céljából, amelyek jelentős hatást gyakorolhatnak a schengeni térség működésére, vagy ha okkal feltételezhető, hogy valamely tagállam súlyosan elhanyagolja a schengeni vívmányok szerinti kötelezettségeit. Az előre be nem jelentett látogatások előtt általában legalább 24 órás előzetes értesítést kell küldeni. Előzetes értesítés nélküli, előre be nem jelentett látogatásokat a schengeni vívmányok szerinti kötelezettségek teljesítésének ellenőrzése céljából kell tenni, különösen a belső határoknál alkalmazandó kötelezettségek betartásának ellenőrzése érdekében, valamint válaszul az olyan megalapozott jelzésekre, melyek szerint súlyosan megsértik az alapvető jogokat a schengeni vívmányok alkalmazása során. Ilyen esetekben az előzetes értesítés meghiúsítaná a látogatás céljának elérését. Lehetővé kell tenni a belső határokon alkalmazandó schengeni vívmányok alkalmazásának értékelésére irányuló be nem jelentett látogatások keretében mindenekelőtt annak ellenőrzését, hogy megszüntették-e a határellenőrzést a belső határokon, és ezen belül például azt, hogy a belső határ menti területen gyakorolt rendőrségi hatáskörök vagy bármely más közhatalmi jogosítvány gyakorlása hatását tekintve nem egyenértékű-e a határforgalom-ellenőrzéssel.
(3)

2020. április 2-án a Bíróság ítéletet hozott a T-383/17. sz. ügyben, amelyben megsemmisítette az (EU) 2017/763 végrehajtási rendeletet a Hansol által gyártott áruk tekintetében (4). A Törvényszék megállapította, hogy a Bizottság megsértette az alaprendelet 2. cikkének (1) bekezdését, amikor a rendes értéknek az alaprendelet 2. cikke (3) bekezdése szerinti képzéséhez egy, a Hansol Artone Paper Co. Ltd. által értékesített terméktípust vett alapul, noha ugyanezen terméktípus esetében a Hansol Paper Co. Ltd. reprezentatív belföldi értékesítést végzett. A Törvényszék azt is megállapította, hogy az állítólagos súlyozási hiba megállapítást nyert, és a Bizottságnak figyelembe kellett volna vennie azokat a mennyiségeket, melyeket a Hansol-csoporttal kapcsolatban álló uniós átalakítók egyike, a Schades Nordic értékesített független vevőknek. A Bizottság tehát megsértette az alaprendelet 2. cikkének (11) bekezdését, mivel a Bizottság számításai nem tükrözték a Hansol által gyakorolt dömping teljes mértékét. Végezetül pedig a Törvényszék úgy ítélte meg, hogy ez a súlyozási hiba az alákínálási különbözet kiszámítását is befolyásolta, mivel a Bizottság e számításhoz ugyanazt a súlyozást alkalmazta. A Törvényszék azt is megállapította, hogy a Bizottság hibát követett el, amikor az alaprendelet 2. cikke (9) bekezdését analógia útján alkalmazta, és a kár meghatározásával összefüggésben az érintett termék exportárának megállapítása céljából levonta az SGA-költségeket és egy haszonkulcsot a terméknek az uniós kapcsolt értékesítési egység által történő viszonteladása után.
(43)

A felülvizsgálat tárgyát képező termék gyártásához szükséges legfontosabb nyersanyagot előállító acélágazatban továbbra is komoly mértékű a kínai kormány tulajdonosi szerepe. A legnagyobb acélgyártók közül számos állami tulajdonban van. Többet közülük az „Acélipari kiigazítási és korszerűsítési terv (2016–2020)” című dokumentum külön is megemlít. Például a kínai állam tulajdonában lévő Shanxi Taiyuan Iron & Steel Co. Ltd (a továbbiakban: Tisco) az internetes honlapján található bemutatkozása szerint olyan „vas- és acélipari óriásvállalat”, amely „rendkívül nagy méretű, integrált vasércbányászati, vas- és acélgyártási, feldolgozási, szállítási és kereskedelmi üzletággal rendelkező vas- és acélipari komplexummá fejlődött” (23). Egy másik nagyvállalat a kínai állam tulajdonában lévő, a közelmúltban konszolidált China Baowu Steel Group Co. Ltd (előzőleg Baosteel csoport és Wuhan Iron & Steel) részeként acélgyártással foglalkozó Baosteel (24) .. Miközben az állami és a magántulajdonú vállalatok száma a becslések szerint közel azonos, a világ tíz legnagyobb acélgyártója közé tartozó öt kínai gyártóból négy van állami tulajdonban (25). Ugyanakkor míg 2016-ban a tíz legnagyobb gyártó az ágazat teljes kibocsátásának csak mintegy 36 %-át adta, a kínai kormány ugyanebben az évben célul tűzte ki, hogy 2025-re mintegy tíz nagyvállalatnál összpontosítsa az acéltermelés 60–70 %-át (26). Ezt a szándékát a kínai kormány 2019 áprilisában, az acélipar konszolidációjára vonatkozó iránymutatás közzétételének bejelentésekor ismét kinyilvánította (27). A konszolidáció keretében kényszerű összefonódásokra kerülhet sor a jövedelmező magánvállalatok és a gyengén teljesítő állami tulajdonú vállalatok között (28).
Be- és kihajtás

— A biztonságos és védett parkoló be- és kihajtási pontjait 25 luxszal kell megvilágítani, és olyan kapukkal kell biztosítani, amelyek alatt nem lehet átbújni, illetve amelyek felett nem lehet átmászni, vagy olyan, forgalomkorlátozó oszlopokkal kiegészített sorompókkal, amelyek alatt nem lehet átbújni, illetve amelyek felett nem lehet átmászni. — A biztonságos és védett parkoló valamennyi be- és kihajtási pontján jó képminőséget biztosító videokamerákat kell telepíteni és működtetni. A be- és kihajtási pontokat, beleértve a gyalogosok be- és kilépési pontjait is, valós időben kell ellenőrizni. — A be- és kihajtási pontok videokamerás megfigyelésére ugyanolyan követelményeket kell alkalmazni, mint az ezen biztonsági szintre vonatkozóan „A parkoló határvonala” részben említett videokamerás megfigyelésre. — A biztonságos és védett parkoló be- és kihajtási pontjain olyan behatolásérzékelési és -védelmi mechanizmusokat kell biztosítani, mint például a gyalogosoknak szánt, legalább 1,80 m magas forgókapuk. A szolgáltatások – például illemhelyek, éttermek és boltok – hozzáférési pontjait forgókaros beléptetőkkel kell felszerelni, amennyiben a parkoló és az említett szolgáltatások között közvetlen átjárás van. — A biztonságos és védett parkoló be- és kihajtási pontjait rendszámtábla-felismerő technológiával felszerelni. Amikor egy jármű elhagyja a biztonságos és védett parkolóterületet, a biztonsági személyzetnek ellenőriznie kell, hogy a rendszám megfelel-e a be- és kihajtást ellenőrző rendszer azonosítójának (pl. jegyek, RFID-olvasók vagy QR-kódok alkalmazásával). A járműveknek a biztonságos és védett parkolóba, illetve parkolóból való be- és kihajtására vonatkozó nyilvántartásokat az alkalmazandó nemzeti vagy uniós jogszabályokkal összhangban el kell menteni. — A biztonságos és védett parkoló be- és kihajtási pontjait kétlépcsős ellenőrző rendszerrel kell biztosítani, amely a rendszámtábla ellenőrzéséből és egy, a biztonságos és védett parkoló üzemeltetője által választott további releváns módszerből áll, amely lehetővé teszi a járművezetők és a kísérő személyek, valamint a parkolóba belépni jogosult bármely más személy azonosítását és ellenőrzését. — Minden esetleges portaépületnek/őrbódénak betörésbiztosnak kell lennie, különös tekintettel az ajtók zárszerkezeteire.
(6)

A Fujian Billion Polymerization Fiber Technology Industrial Co., Ltd. és a Zhejiang Sanwei Material Technology Co., Ltd. (a továbbiakban: a kérelmezők) új exportáló gyártóként való figyelembevétel iránti kérelmet nyújtottak be a Bizottsághoz. A kérelmezők azt állították, hogy megfelelnek az eredeti rendelet 4. cikkében meghatározott mindhárom feltételnek (a továbbiakban: az új exportáló gyártóként való figyelembevételhez szükséges feltételek).
(6)

2018. március 1-jén a kérelmező a kérelem alátámasztására benyújtott, szellemi tulajdont képező tudományos adatok védelmét is kérelmezte a Bizottságtól a következők vonatkozásában: a Jatropha curcas L. növény kezelése és termesztése és a molekuláris markerek alkalmazása (4), az összetételi adatok, a tápanyag-összetételt is ideértve (5), az allergénekre vonatkozó adatok (6), a biológiai és az előállítás folyamán keletkező szennyező anyagokkal kapcsolatos adatok (7), a Jatropha curcas L. magjában található forbol-észterek meghatározására szolgáló analitikai módszerek, azok validálását is ideértve (8), a Jatropha curcas L. magjának forbol-észter-tartalmát igazoló eljárások (9), az ehető és nem ehető Jatropha curcas L.-ből származó zsírtalanított magliszten és magolajon végzett bakteriális reverz mutagenitási vizsgálatok (10), valamint az ehető és nem ehető Jatropha curcas L.-ből származó zsírtalanított magliszttel és magolajjal emlősökön végzett in vitro celluláris mikronukleusz-vizsgálat (11).
4)

Helyiség mérete 30 és 150 m3 között alkalmazásonként és készülékenként (azaz a diffúzió időtartama 5 és 30 perc között) — A légtéren keresztül történő felületfertőtlenítés csak alapos tisztítást és öblítést követően lehetséges. A fertőtlenítési eljárás előtt a fertőtleníteni kívánt felületeket meg kell szárítani. Kérjük, figyeljen arra, hogy a szekrényajtók legyenek nyitva. Kérjük, ellenőrizze a hőmérsékletet és a helyiség relatív páratartalmát (40 és 80 % között legyen) a termék megfelelő hatékonysága érdekében. — Azt a helyiséget, ahol a ködképzés zajlik, légmentesen le kell zárni a ködképzés alatt, senki nem léphet be: A ködképzéssel végzett fertőtlenítési ciklus elkezdése előtt a kezelt helyiséget légmentesen le kell zárni. A fertőtlenítés végrehajtásához szükséges összes biztonsági feladatot szakemberre kell bízni (aki elvégezte a szükséges képzést). Ezek közül az első lépés a levegőkezelő berendezések leállítása, valamint a levegő be- és visszavezetésének lezárása, hogy a termék ne tudjon átterjedni más helyiségbe. Ezt követően a területről kivezető ajtót vagy ajtókat be kell zárni, és ha az illesztések nem elég szorosak, azokat le kell ragasztani ragasztószalaggal. Lehetőleg narancssárga vagy élénk színű, figyelemfelkeltő ragasztószalagot kell választani, és ki kell rakni egy figyelmeztetést: „Tilos a belépés, a helyiség fertőtlenítés alatt áll”. Csak olyan területeken használható, ahová védőfelszerelés nélküli személyek és háziállatok nem mehetnek be. — A felhasználónak a fertőtleníteni kívánt helyiségekben (vagy adott esetben egy megfelelő „szabványos helyiségben”) minden esetben el kell végeznie a fertőtlenítés mikrobiológiai validálását a használni kívánt eszközökkel, majd ezekre a helyiségekre fertőtlenítési protokollt kell készíteni és ez alapján kell a fertőtlenítést elvégezni. Minden eszközt vagy specifikus berendezést a beállításkor tervszerűen validálni szükséges. Az optimális működési feltételeket a helyszínen validálják (hőmérséklet, nedvességtartalom, felhasználandó termék, diffúziós idő, extrakciós idő stb.).
9. cikk

A támogatáscsökkentés százalékos aránya nem szándékos meg nem felelés esetén

(3) Amennyiben ugyanazon követelménynek vagy előírásnak való nem szándékos meg nem felelés három egymást követő naptári éven belül továbbra is fennáll, az (EU) 2021/2116 rendelet 85. cikke (6) bekezdésének első albekezdésében meghatározott csökkentési százalék csak akkor alkalmazandó, ha a kedvezményezettet tájékoztatták az előző megállapított meg nem felelésről. Ha ugyanazon meg nem felelés alapos ok nélkül továbbra is fennáll, és a kedvezményezett ezt nem tudja kielégítően indokolni, azt szándékos meg nem felelésnek kell tekinteni.
(4)

Indokolt előírni a tagállamok számára, hogy vezessenek be egy olyan, megbízható és korszerű rendszert a támogatási kérelmek kezelésére, amely lehetővé teszi az elektronikus eszközök segítségével folytatott kommunikációt és az éves ciklusban történő működtetést. A tagállamoknak fontolóra kell venniük rendszereiknek a kedvezményezettek és a nemzeti közigazgatási szervek érdekében történő egyszerűsítését, amelyet például úgy valósíthatnak meg, hogy lehetővé teszik, hogy egy kérelem több beavatkozásra vagy több, a kérelmet közösen benyújtó kedvezményezettre is kiterjedhessen, illetve hogy egy adott évben mezőgazdasági üzemenként egy kérelem kerüljön elbírálásra az érintett üzem átruházása esetén. A tagállamoknak meg kell tenniük a szükséges intézkedéseket annak biztosítására, hogy a beavatkozások irányítása azokban az esetekben is megfelelő legyen, amikor ugyanazért a kedvezményezettért több kifizető ügynökség felelős.
MED/4.30 Elektronikus térkép és információs rendszer (ECDIS) biztonsági másolattal és raszteres térképmegjelenítő rendszer (RCDS) 2/2. sor (ÚJ SOR)

Típus-jóváhagyási követelmények — SOLAS 74 Reg. V/18, — SOLAS 74 Reg. V/27, — SOLAS 74 Reg. X/3. — IMO Res. MSC.36(63)-(1994 HSC Code) 13, — IMO Res. MSC.97(73)-(2000 HSC Code) 13.

— EN 60945:2002, benne: IEC 60945 Corr. 1:2008, — EN 61162 szabványsorozat: EN 61162-1:2016, EN 61162-2:1998 EN 61162-3:2008 +A1:2010+A2:2014 EN IEC 61162-450:2018, — EN 61174:2015, — EN IEC 62288:2022, — EN IEC 62923-1:2018, — EN IEC 62923-2:2018. Megjegyzés: az IEC PAS 61174-1:2021 szabvány mellett az EN 61174 szabvány (normatív) „S” melléklete is alapján is elvégezhető a vizsgálat. Vagy: — IEC 60945:2002, benne: IEC 60945 Corr. 1:2008, — IEC 61162 szabványsorozat: IEC 61162-1:2016 IEC 61162-2 Ed.1.0:1998-09 IEC 61162-3 Ed.1.2, összevonva az A1 Ed. 1.0:2010-11 és az A2 Ed. 1.0:2014-07 módosítással IEC 61162-450:2018, — IEC 61174 Ed. 4.0: 2015, — IEC 62288 Ed. 3.0:2021, — IEC 62923-1:2018, — IEC 62923-2:2018. Megjegyzés: az IEC PAS 61174-1:2021 szabvány mellett az IEC 61174 szabvány (normatív) „S” melléklete alapján is elvégezhető a vizsgálat.

B+D B+E B+F G
(4)

Konkrétabban, ez a rendelet mennyiségi közzétételi táblát vezet be a befektetési vállalkozások által közvetlenül és közvetve leányvállalatok, a 2013/34/EU európai parlamenti és tanácsi irányelv (2) 2. cikkének 13. pontja szerinti társult vállalkozások, vagy bármely más olyan vállalkozás által birtokolt részvényekhez kapcsolódó szavazati jogok arányára vonatkozóan, amellyel a befektetési vállalkozás az (EU) 2019/2034 európai parlamenti és tanácsi irányelv (3) 3. cikke (1) bekezdésének 4. pontja szerinti kapcsolatban áll, ideértve a befektetési vállalkozás által az ügyfelek nevében kezelt részvényeket is, kivéve, ha a szavazati jogokat a részvényesek olyan szerződéses megállapodás alapján tartják meg, amely megtiltja a befektetési vállalkozás számára, hogy a nevükben szavazzon. Ez a rendelet meghatározza továbbá a befektetési vállalkozás szavazási magatartásának, valamint a vállalkozás által jóváhagyott vagy ellenzett közgyűlési határozatok arányának ismertetésére szolgáló táblázatokat és táblákat téma szerinti bontásban, beleértve a szavazási pozíció meghatározásában részt vevő szervezeti egységekre vagy szerepekre, a validálási folyamatra és a jóváhagyott határozatok arányának lényeges változásaira vonatkozó információkat. Emellett minőségi táblázatokat is tartalmaz a részvényesi képviseleti tanácsadók igénybevételének és a velük fennálló kapcsolatoknak az ismertetésére. Végezetül a rendelet útmutatót tartalmaz arra nézve, hogy a befektetési vállalkozásoknak milyen információkat kell nyilvánosságra hozniuk a szavazási iránymutatásukkal kapcsolatban.